ILO ຈະທົດລອງ ຊ່ວຍປັບປຸງ ໂພຊະນາການຂອງ ຄົນງານຕັດຫຍິບຂະເໝນ
ໂຄງການທົດລອງຂອງ ILO ຈະສະໜອງ ອາຫານຟີ ມື້ລະຄາບ ໃຫ້ຄົນງານ ຢູ່ 5 ໂຮງງານ ຕັດຫຍິບ ແລະຈະວັດແທກເບິ່ງ ສຸຂະພາບກັບຜົນຜະລິດ ຂອງພວກເຂົາເຈົ້າ.
ການສຶກສາບັ້ນນຶ່ງ ໂດຍອົງການແຮງງານສາກົນ ຫລື ILO () ຂອງອົງການສະຫະ ປະຊາຊາດ ສະແດງໃຫ້ເຫັນວ່າ ໂດຍສ່ວນໃຫຍ່ແລ້ວ ພວກຄົນ ງານຕັດຫຍິບຂະເໝນ ບໍ່ໄດ້ກິນອາຫານທີ່ມີຄຸນຄ່າທາງໂພສະ ນາການຢ່າງພຽງພໍ ແລະເພາະສະນັ້ນ ຫລາຍໆຄົນຈຶ່ງເປັນໂຣກ ເລືອດຈາງ ແລະຈ່ອຍຜອມ ບັດນີ້ ກຳລັງຈະມີການຈັດຕັ້ງປະຕິ ບັດໂຄງການທົດລອງອັນນຶ່ງ ຊຶ່ງຈະສະໜອງອາຫານປະຈຳວັນ ຟີ ໃຫ້ພວກຄົນງານຕັດຫຍິບ ຢູ່ໃນ 5 ໂຮງງານ ໃນຕະຫລອດປີ ໜ້ານີ້ ແລະວັດແທກ ເບິ່ງສຸຂະພາບແລະຜົນຜະລິດຂອງເຂົາເຈົ້າ ແນວຄິດກໍແມ່ນເພື່ອເຮັດໃຫ້ ບັນດາໂຮງງານແລະລັດຖະບານ ກຳປູເຈຍ ຫລິ່ງເຫັນເຖິງຜົນປະໂຫຍດທາງເສດຖະກິດ ທີ່ຈະໄດ້ ຮັບຈາກການສະໜອງອາຫານຟີໃຫ້ພວກຄົນງານ ນັກຂ່າວວີໂອເອ Robert Carmichael ມີລາຍງານຈາກ ນະຄອນຫລວງພະນົມເປັນ ຊຶ່ງດາຣາຈະນຳມາສະເໜີທ່ານ ເວລາ 11 ໂມງເຊົ້າ ບັນດາຄົນງານໂຮງງານຕັດຫຍິບ Gladpeer ໃນນະຄອນຫລວງພະນົມເປັນ ພາກັນຫລັ່ງໄຫລອອກມາຊອກຊື້ເຂົ້າທ່ຽງກິນ ຈາກພວກຄົນຂາຍຢູ່ແຄມທາງ ນື່ງໃນນັ້ນ ແມ່ນນາງ Phon Chany ອາຍຸ 21 ປີ ລາວເຮັດວຽກມື້ນຶ່ງດົນຮອດ 14 ຊົ່ວໂມງ ກໍມີ ແລະໄດ້ເງິນເດືອນໆລະ 130 ດອລລ່າ 20 ດອລລ່າ ແມ່ນສຳຫລັບຄ່າເຊົ່າເຮືອນແລະ ຄ່າໄຟຟ້າ ແລະ 50 ດອລລ່າແມ່ນສົ່ງໄປຊ່ວຍພໍ່ແມ່ ລ້ຽງດູພວກອ້າຍເອື້ອຍນ້ອງຂອງນາງ ຢູ່ໝູ່ບ້ານເຂົາເຈົ້າ ຊຶ່ງເຮັດໃຫ້ນາງເຫລືອເງິນບໍ່ຮອດເຄິ່ງນຶ່ງ ຂອງເງິນເດືອນດ້ວຍຊ້ຳ ເພື່ອ ໃຫ້ມີເງິນສຳຫລັບໃຊ້ຈ່າຍປະຈຳວັນ ນາງພອນຕ້ອງໄດ້ປະຫຍັດຄ່າອາຫານ ຊຶ່ງພາໃຫ້ມີ ຄ່າໃຊ້ຈ່າຍດ້ານອື່ນໆແທນ ນາງພອນເວົ້າວ່າ ພາກສ່ວນອຸດສາຫະກຳຕັດຫຍິບຂອງກຳປູເຈຍນັ້ນ ມີມູນຄ່າ 5 500 ລ້ານດອລລ່າຕໍ່ປີ ໂດຍມີໂຮງຈັກໂຮງງານຢູ່ປະມານ 600 ແຫ່ງທີ່ຜະລິດເສື້ອຜ້າ ໃຫ້ຫລາຍໆບໍລິສັດຕ່າງປະເທດ |ເຊັ່ນຫ້າງຂາຍເສື້ອຜ້າ H&M ຂອງອັງກິດ ແລະ Levi-Strauss ກັບ Walmart ຂອງອາເມຣິກາ ແຕ່ວ່າພວກຄົນງານຈຳນວນ 600 000 ຄົນຂອງອຸດສາຫະກຳນີ້ ຊຶ່ງໂດຍສ່ວນໃຫຍ່ແລ້ວເປັນ ຊາວໜຸ່ມ ເຊັ່ນນາງ ພອນ ຈະນີ ນັ້ນ ຕ້ອງໄດ້ດິ້ນຮົນຕໍ່ສູ້ ເພື່ອໃຫ້ຢູ່ລອດດ້ວຍເງິນເດືອນ ລະດັບຕ່ຳສຸດ ຄື 100 ດອລລ່າຕໍ່ເດືອນ ການສຶກສາເບິ່ງຄົນງານ ເກືອບ 4 000 ຄົນຂອງອົງການແຮງງານສາກົນ ຫລື ILO ພົບວ່າ 43 ສ່ວນຮ້ອຍຂອງຄົນງານເຫລົ່ານັ້ນເປັນໂຣກໂລຫິດຈາງ ແລະ 15 ສ່ວນຮ້ອຍແມ່ນຈ່ອຍ ຜອມ ນ້ຳໜັກບໍ່ພຽງ ພໍ ເຖິງແມ່ນວ່າ ພວກຄົນງານຕັດຫຍິບຂະເໝນຈະໄດ້ເງິນເດືອນມາທຸກໆເດືອນກໍຕາມ ແຕ່ ວ່າສຸຂະພາບຂອງເຂົາເຈົ້າກໍບໍ່ໄດ້ດີໄປກ່ວາສຸຂະພາບ ຂອງປະຊາຊົນ ຜູ້ທຸກຈົນຄົນອື່ນໆ ຢູ່ໃນປະເທດທີ່ທຸກຍາກແຫ່ງນັ້ນ ທ່ານນາງ Jill Tucker ເປັນເຈົ້າໜ້າທີ່ອົງການແຮງງານສາກົນ ຫລື ILO ທີ່ທຳການສຶກ ສາ ກ່ຽວກັບເລື້ອງນີ້ ທ່ານນາງ Tucker ເວົ້າວ່າ ໃນຕະຫລອດປີໜ້ານີ້ ພວກຄົນງານຢູ່ໃນຫ້າໂຮງງານ ຈະໄດ້ກິນເຂົ້າຟີ ມື້ລະນຶ່ງຄາບ ໃນຂະນະທີ່ພວກຄົນງານ ຢູ່ໃນອີກຫ້າໂຮງງານຈະບໍ່ໄດ້ກິນຟີ ແລະອົງການແຮງງານສາກົນ ຈະຕິດຕາມວັດແທກເບິ່ງສຸຂະພາບແລະຜົນຜະລິດ ຂອງຄົນງານສອງກຸ່ມນີ້ ວ່າຈະແຕກ ຕ່າງກັນບໍ່ ທ່ານ Dave Welsh ເປັນຫົວໜ້າ ສູນກາງເອກະພາບ ຫລື Solidarity Center ຊຶ່ງເປັນ ກຸ່ມຈັດຕັ້ງທີ່ຂຶ້ນກັບຂະບວນການແຮງງານຂອງສະຫະລັດ ທ່ານ Welsh ກ່າວວ່າ ຜົນກະ ທົບຂອງໂຄງ ການໂພຊະນາການນີ້ ແລະການເຈລະຈາທີ່ດຳເນີນຢູ່ຕໍ່ມາເລື້ອງການເພີ້ມ ຄ່າແຮງງານຕ່ຳສຸດຂຶ້ນນັ້ນ ໝາຍຄວາມວ່າ ກຳປູເຈຍມີໂອກາດທີ່ຈະສ້າງຊື່ສຽງ ໃນຖານະ ເປັນປະເທດທີ່ມີອຸດສາຫະກຳໂຕຢ່າງ ທ່ານ Welsh ເວົ້າວ່າ ພວກເຄື່ອນໄຫວດ້ານແຮງງານກ່າວວ່າ ອາຫານຟີລື້ລະຄາບ ກັບຄ່າແຮງງານຂັ້ນຕ່ຳສຸດ ທີ່ສູງຂື້ນ ທີ່ບໍ່ຕ້ອງໄດ້ເອົາໄປໃຊ້ຈ່າຍສຳຫລັບຄ່າເຊົ່າເຮືອນແລະຄ່າອາຫານທີ່ແພງຂຶ້ນນັ້ນ ແນ່ນອນ ກໍແມ່ນຈະປັບປຸງ ຊີວິດການເປັນຢູ່ຂອງພວກຄົນງານຕັດຫຍິບຂະເໝນ ໃຫ້ດີຂຶ້ນ ຢ່າງຫລວງຫລາຍ